濁水漂流

《濁水漂流》，係2021年上畫、以2012年通州街清場事件真人真事改嘅港產片，由吳鎮宇、李麗珍、謝君豪、蔡思韵、朱栢康、寶珮如、柯煒林主演，李駿碩​執導。講一班喺深水埗住天橋底嘅露宿者被社會忽視同邊緣化，因為城市重新規劃同發展，搞到佢哋成日俾人掃蕩清場嘅故仔。仲有講述佢哋點係狹縫中生存嘅同時，為自己爭取啲尊嚴同埋公義。

呢套戲係「mm2新晉導演計劃」mm2大獎得主獲投資開拍嘅第一部長片，亦係導演李駿碩繼《翠絲》後第二部自編自導嘅長片。

2021年2月24號喺鹿特丹影展上映，2021年4月4號喺香港國際電影節舉行咗亞洲首映。套戲6月3號喺香港上映，跟住就係英國影展到播。

電影入圍第50屆荷蘭鹿特丹影展「大銀幕」競賽單元，亦係唯一一套代表香港參賽嘅作品。

演員表

主演
吳鎮宇 飾 何奇輝
李麗珍 飾 陳妹
謝君豪 飾 老爺
蔡思韵 飾 何姑娘
朱栢康 飾 大勝
寶珮如 飾 蘭姑
柯煒林 飾 木仔

其他演員
葉童 飾 木仔阿媽
余慕蓮 飾 開姐
麥詠楠 飾 學生

2021年電影
港產片